钦定古今图书集成/理学汇编/经籍典/第151卷 > 宋郑樵诗辨妄 > 诗有美刺
## 钦定古今图书集成/理学汇编/经籍典/第151卷 > 宋郑樵诗辨妄 > 诗有美刺

诗有美刺。美诗作于文、武、成、康之世，歌咏太平而不
显作者之名，而况刺诗？当王室衰微，诸侯横恣，讥诃
丑乱之迹，暴扬帏幄之私，则其隐晦姓名宜愈甚矣。
是以作诗者不明著其人，亦不直指其事。惟《节南山》，
刺幽王也，则曰家父作诵，以究王凶；《巷伯》《寺人》，伤谗
而作也，则曰“寺人”，孟子作为此诗。《祈父》诗曰：“祈父，予
王之爪牙。”《烝民》《诗》曰：“吉甫作诵，穆如清风。”如此则明
著其所作之人。其他诸诗有美刺者，不可以言语求，
必将观其意可矣。故其讥刺是人也，不言其所为之
恶，而言其爵位之尊，服饰之美，而民疾之，以见其不
堪也。《君子偕老》，副。六珈，“赫赫师尹，民具尔瞻”是也。
其颂美是人也，不言其所为之善，而言其冠佩之华，
容貌之盛，而民安之以见其无愧也。“缁衣之宜兮，敝
予又改为‘兮’”，“服其命服，朱芾斯皇”是也。后世惟《孟子》
言齐王鼓乐田猎，深识此意，观其言曰：“百姓闻王钟
鼓管籥之音，车马羽毛之美。”其讥之则曰：“举疾首蹙
额而相告曰：‘吾王之好鼓乐田猎，夫何使我至于此
极也’？”其美之则曰“举欣欣然有喜色，而相告曰：吾王
庶几无疾病。”欤何以能鼓乐田猎也？正得此意。孟子
长于《诗》，故其言自与《诗》合。